નવી દિલ્હીઃ લોકસભામાં શુક્રવારના રોજ અવિશ્વાસ પ્રસ્તાવ પર ચર્ચા દરમિયાન કોંગ્રેસ અધ્યક્ષ રાહુલ ગાંધી પોતાનું ભાષણ પૂરું કરીને વડાપ્રધાન નરેન્દ્ર મોદીને ગળે મળ્યાં હતાં. રાહુલ ગાંધીની આ હરકત પર સ્પીકર સુમિત્રા મહાજને નારાજગી દર્શાવી અને નિંદા કરી હતી. લોકસભા અધ્યક્ષે કહ્યું હતું કે રાહુલનું આ વલણ આશ્ચર્યજનક હતું. સદનની ગરિમા હોય છે. વડાપ્રધાન કોઈ સામાન્ય માણસ નથી હોતો. કોંગ્રેસ અધ્યક્ષનું આવું વર્તન બરાબર નહોતું.